Բացման հանդիսավոր արարողությունը տեղի է ունեցել հունիսի 2-ին՝ Արամ Խաչատրյանի անվան տուն-թանգարանում՝ բազմաթիվ միջազգային ինֆլուենսերների և տեղական անվանի հյուրերի մասնակցությամբ։ «Նոյի սերունդները» ցուցահանդեսի բացմանը ներկա էր նաև ՀՀ մշակույթի նախարար Լիլիթ Մակունցը: Բացմանը ողջույնի խոսքերով հանդես եկան Հայաստանում Եվրոպական Միության պատվիրակության ղեկավար, դեսպան Պյոտր Անտոնի Սվիտալսկին և Հայաստանում Գերմանիայի Դաշնային Հանրապետության դեսպան Մաթիաս Քիսլերը, ովքեր քաջալերեցին հայ դիզայներներին պահպանել ստեղծարար ոգին և շարունակել իրենց ներդրումն ի նպաստ Հայաստանի նորաձևության ոլորտի զարգացմանը: